
Mūsų gyvenimas ir uždaviniai. 


Jau treti metai Vilniaus lietuviai nebegali susi- 
tarti del bendro tautinio darbo. Buvo trynimosi ir 
vienybės laikais, bet paskutiniuoju laiku bendro dar- 
bo matosi bent kiek tik dar ekonominėje srity, po- 
litikos ir švietimo srity jo beveik visai nebėra. Ko- 
kios yra to reiškinio priežastys? Apie tai nors jau 
gana daug buvo rašyta mūsų laikraštyje ir „Vilniaus 
Šviesoj“, bet ne visos priežastys buvo nurodytos, 
o jas naudinga bus nušviesti. Kaip ir kitur mūsų 
krašto lietuvių gyvenimas nestovi vietoj, kįla naujų 
klausimų, naujų reikalų; darbo žmonėms gyventi 
sunku, trošku, ieškoma naujų kelių, naujų priemonių 
kovai del būvio. Prieš keletą metų mės visi rūpino- 
mės tik jaunimo švietimu ir visų tautiniu susiprati- 
mu. Bendromis jėgomis toj srity ne maža buvo lai- 
mėta: iškovotos teisės mūsų gimnazijai ir ją baigu- 
siems stoti universitetan, įsteigta gana daug liau- 
dies mokyklų, surasta gana daug laikraščių skaity- 
tojų. Paviršutinis tautinis apsišvietimas žymiai pra- 
plito, bet jis gyvenimo patenkinti negali. Gyvenimas 
reikalauja susipratimą ir apsišvietimą gilinti ne vien 
tik tautine kryptimi, bet ir visuomenine, ekonomine 
kryptimi. Tas reikalas spyrė labiau išsilavinusius pa- 
saulinius inteligentus įsisteigti naują švietimo draugiją, 
kurios uždavinys yra kreipti daug daugiau dėmesio 
į mokytojų didesnį pedagoginį išsilavinimą, ir į jų 
didesnį veiklumą, kaipo mūsų krašto šviesių pi- 
liečių. Mokytojai turi plėsti švietimą ir suaugusių 
tarpe, ypač gi prisidėti prie mūsų darbo žmonių 
vargų ir skurdo mažinimo. Nėra čia reikalo aiškinti, 
apie tai jau daug buvo rašyta, kad pažangieji pa- 
sauliniai inteligentai neturėjo galimybės tų tikslų 
siekti „Ryto“ ir šv. Kazimiero švietimo draugijose. 
Del grynai partyvinių ir demagoginių sumetimų nau- 
jai švietimo draugijai daroma labai daug kliūčių, 
bet visos pastangos užkirsti kelią tai draugijai, ko- 
kias nešvarias priemonės jos priešai nevartotų, tik- 
slo nepasieks, naujos švietimo draugijos įsisteigi- 
mas ir jos gyvavimas yra gyvenimo būtinybė. Nors 
nesenai įsisteigusi „Kultūros“ švietimo draugija del 


daromų jai kliūčių labai maža dar tegalėjo nuveikti, 
veikia tik dvi jos mokyklos ir keletas skyriu, bet 
jos įtaka įsiskverbė ir į tris minėtas švietimo drau- 
gijas, tų draugijų mokytojų ir veikėjų tarpe plinta 
simpatijos kuliūrininkams, o pats faktas „Kultūros“ 
draugijos įsisteigimo paskatino minėtų draugijų va- 
dus prie didesnio veiklumo. Šaukimai del vienybės 
ardymo nieko neįbaugins, visuomenės gyvenimas ne- 
reikalauja, kad jam vadovautų vien tiktai konserva- 
tyvinių pažiūrų veikėjai, mūsų gi pasiūlymai susitar- 
ti del veikimo sričių ir kitų klausimų buvo atmesti. 

Aišku, kad gyvenimas nesitenkins vien tiktai 
naujos švietimo draugijos įkūrimu. Politinėj srity 


pas mus. yra visai nenormalė padėtis, visus Rytų 


lietuvius vis dar imasi atstovauti nerinktas Laikina- 
sis Komitetas, kuriam opozicija vis auga. Tame ko- 
mitete ir apie jį yra susispietę žmonės, kurie prieš 
kelius metus atvirai dėjosi krikščionių demokratų 
šalininkais, šiandien gi tokiais nesideda, nes aukas 
visoms įstaigoms gauna iš visos visuomenės. To 
komiteto remiami laikraščiai „Vilniaus Rytojus“ ir 
„Jaunimo Draugas“ varo tačiau grynai partyvinę, 
krikdemiška ideologija paremtą, agitaciją, nešva- 
riausiu būdu puola opoziciją. Komitetas į tai ne- 
kreipia jokio dėmesio; aišku, kad jis tokiam elgesiui 
pritaria. Kadangi tuodu laikraščiai turi gana daug 
Skaitytojų, —o jų daugiausia įsigijo vienybės laikais, 
„Vilniaus Rytojus“ gi paėmė trijų uždarytų laikraš- 
čių prenumeratorius, —tai toks tų laikraščių vedėjų 
elgesys yra labai žalingas; mūsų visuomenė auklė- 
jama sąmoningai skleidžiama netiesa ir insinuaci- 
jomis. 

Kokios yra komiteto ir jo laikraščių vedėjų 
visuomeninės pažiūros? „Vilniaus Rytojus“ tų klausimų 
visai ir nekelia, tame laikraštyje nebuvo nė vieno 
vedamojo straipsnio, kuriame rimtai būtų susirūpin- 
ta mūsų krašto lietuvių skurdu, sunkia valstiečių ir 
darbininkų būtimi. Laikinojo gi Komiteto pirmininkas, 
nesenai viešėdamas Kaune, „Lietuvos Aido“ ben- 
dradarbiui pareiškė, kad visa esą gerai, visi Vilniaus 
lietuviai esą organizuoti, gyveną neblogai, turį nuo- 
savybės. Tas linksmas žinias turėjo tame pačiame 

laikraštyje atitaisyti vilniečių atstovas dr. J. Šlapelis, 
kuris pareiškė, kad lietuvių minių gyvenimas Vilniuje 
esąs labai erškėtingas, nuosavybes turį tik labai mažas 
skaičius: šimtas, daugių daugiausia—du šimtai. Tuo 
tarpu gi keliolika tūkstančių lietuvių vargstą tokį 
pat vargą, kaip ir kiti Vilniaus gyventojai: žydai, 
gudai ir lenkai. Nei tarnaitės, nei kiemsargiai 
(o dauguma jų Vilniuje juk lietuviai) negi turi nuo- 
savybės. O dvidešimtį tūkstančių bedarbių (5000 įsi- 
registravusiųjų, šeimynos), kurių dauguma esą lie- 
tuviai, negi galima esą priskaityti prie „neblogai 
gyvenančių“. Tų dviejų veikėjų pareiškimuose ir glū+ 
di svarbiausias skirtumas tarp pozicijos ir opozicijos. 
Pozicija (komitetas, jo globėjai ir šalininkai) būdama 
pati gerai medžiagiškai aprūpinta ir turėdama kon- 
servatyvinės pažiūras, nemato ir neatjaučia mūsų 
krašto darbo žmonių reikalų, gerai apmokami jos 
laikraštininkai tikybiniais obalsiais prisidengdami gie- 
da tik tautines dainas ir varo demagogiją, visai mažai 
tekreipdami dėmesio į mūsų krašto sunkią ekono- 
minę padėtį, visai neieškodami kelių iš skurdo iš- 
bristi. Jiems gera; tai ir visiems, girdi, gera. Opozicija, 
rūpindamosi mūsų tautiniais reikalais, kreipia daug 
dėmesio ir į ekonomines ir politines mūsų gyvenimo 
sąlygas, labai yra susirūpinusi mūsų krašto ateiti- 
mi, turi daug platesnes ir gilesnes pažiūras. Ne ti- 
kybinių įsitikinimų klausimai skirsto visuomenę 
į sroves (nors tie klausimai ir turi bent kiek itakos), 
bet realio gyvenimo reikalavimai. Taip yra visur, 
taip dabar gyvenimas eina ir mūsų krašte. 

Kadangi pozicijos veikėjai nenori ir politikos 
srity eiti prie bendradarbiavimo ir neturėdami jo- 
kios moralės teisės atstovauja visus mūsų krašto 
lietuvius santykiuose su kitomis tautomis ir mūsų 
tautos laisvaja dalimi, tai opozicijai tenka susirūpinti 
savo ir politinio pobūdžio nepartivinės organizacijos 
steigimu. Prie to spiria ir gyvenimas. 


Prof Jonas Jablonskis 


Vasario mėn. 23 d. mirė Kaune mūsų žymus 
mokslininkas, mūsų kalbos tvarkytojas ir visuo- 


menės veikėjas prof. Jonas Jablonskis. Gimęs 
31 d. Naumiesčio valsčiuje, Vilkaviškio apskri- 
tyje. Mokslus ėjo Mariampolės gimnazijos ir Ma- 


skvos universitete, kur pabaigė kalbų ir literatūros 
skyrių. Baigęs mokslus norėjo gauti mokytojo vietą 
Lietuvoj, bet rusų valdžia jo nenorėjo įsileisti į vi- 
durines mokyklas, vėliau tik gavo mokytojo vietą 
Mintaujos gimnazijoj, iš kur del bendravimo su lie- 
tuviais inteligentais ir mokiniais buvo rusų valdžios 
perkeltas Talinan. Kadangi Jonas Jablonskis visą 
laiką dar būdamas universitete ir po pabaigimo dar- 
bavosi lietuvių nelegališkuose laikraščiuose Prūsuose 
leidžiamuose, tai jam prisiejo ir nukentėti, Taline 
pas jį buvo padaryta krata, nors nieko ypatingo ir 
nerado, bet ištrėmė į Rusijos gilumą. Kilus Rusijos 
revoliucijai 1905 metais Jablonskis grįžta ir apsigy- 
vena Vilniuje. Dirbo pirmajame mūsų dienrašty 
„Vilniaus Žiniose", pradėjus gi Vilniuje eiti 1905 


metų pabaigoj lietuvių demokratų (dabartinių liau- 
dininkų) organui „Lietuvos Ūkininkui?, redagavo tą 
laikraštį, kol aplinkybių nebuvo priverstas išva- 
žiuoti į Panevėžį, kur mokytojavo mokytojų semina- 
rijoj. Iš Panevėžio vėl buvo ištremtas į Rusiją, karo 
metu gyveno Voroneže, kur mokytojavo lietuvių 
gimnazijoj. Pasibaigus kurui arti metų gyveno Vil- 
niuje, del ligos (turėjo suparaližuotas kojas, vėliau 
ir rankas) iš Vilniaus išvažiavo ir ligi mirties gy- 
veno Kaune. Buvo Lietuvos Universiteto profesorium, 
nors jo lankyti negalėjo, studentai lankėsi pas jį, 
visuomet jis būdavo jo labai mylimo jaunimo ap- 
suptas. 


Nors Jonas Jablonskis visą laiką ligi 1920 metų 
buvo persekiojamas ir blaškomas, nudirbo labai 
daug kalbos mokslo darbų. Savo raštus jis spausdin- 
davo Rygiškių Jono, Kriaušaičio, Obelaičio ir kito- 
mis slapyvardėmis. Jis parašė lietuvių kalbos gra- 
matiką, sintaksę ir daug įvairių kalbos tyrimo raštų. 
Siandien nėra šviesesnių lietuvių tarpe nei vieno 
žmogaus, nei vieno studento bei mokinio, kurs jo 
moksliškų raštų nežinotų ir galėtų be jų apsieiti. 
Mūsų raštiškos kalbos žymiausis tvarkytojas ir tėvas 
yra Jonas Jablonskis ir delto jo vardas bus gyvas 
musų tautoj, kol gyva bus tauta. 

Jonas Jablonskis pasiliks mūsų atmintyje ir 
kaipo labai sąžiningas, teisingas žmogus, nuoseklus 
pažangus demokratas, liaudies draugas. | Jono Ja- 
blonskio laidotuves buvo nuvykę ir keli Vilniaus lie- 
tuvių veikėjai. Mūsų gimnazijos direktorius, Lietuvių 
Mokslo Draugijos pirmininkas M. Sikšnys atsisvei- 
kindamas su Jonu Jablonskiu pasakė gražią kalbą, 
kuri buvo atspausdinta „Vilniaus Rytojuje". Laido- 
tuvėse, kurios įvyko vasario 25 dieną, dalyvavo val- 
stybės prezidentas, visa vyriausybė, visa inteligentija 
ir didelės žmonių minios. 

Prezidentas Masarykas. 


Cekoslovakų prezidentas Tamošius Masarykas, 
kuris vasario 7 dieną baigė 80 metų, yra vienas iš 
žymiausiųjų žmonių pasaulyje. Visų kultūringų tautų 
ir valstybių atstovai ' pasveikino tą garbingą senelį, 
visi gi jo valstybės gyventojai be skirtumo įsitiki- 
nimų su didžiausiu džiaugsmu ir entuziazmu vi- 
są savaitę, bet nenustoję dirbę, minėjo savo pre- 
zidento 80 metų gimimo sukaktuves, siuntė jam 
daugybę pasveikinimų, linkėjimu; visuose cekoslo- 
vakijos miestuose ir miesteliuose buvo suruoštos ma- 
nifestacijos, paskaitos, pamaldos. Kuom taip pasižy- 
mėjo Masarykas, kokie jo nuopelnai, kokios jis kil- 
mės? Masarykas gimė paprastų darbininkų šeimoj, 
tėvas buvo šaltkalvis, motina virėja. Pradžios moky- 
kloj pramokęs skaityti ir rašyti, mokėsi tėvo amato. 
Ametininku tačiau nepasiliko, turėdamas didelį pa- 
traukimą prie mokslo ir didelius gabumus, pats pri- 
siruošė prie kvotimų, stojo gimnazijon, kurią pabai- 
gęs kuogeriausiai, įstojo Vienos universitetan filoso- 
fijos skyriun. Del ypatingų gabumų ir stropumo 
pabaigus universitetą buvo jame paliktas ruoštis 
prie profesūros. Profesoriavo Vienos, o vėliau Pra- 
hos universitetuose, parašė daug mokslo veikalų filo- 
sofijos, sociologijos ir politikos klausimais. Visą savo 
amžių buvo nuoširdus, nuoseklus demokratas. Vi- 
suomet kovojo su neteisybe, su visuomenės išnau- 
dotojais ir obskurantais, gynė nuskriaustųjų, ypač 
darbininkų reikalus, nors niekuomet nebuvo sociali- 
stu marksistu, Markso teoriją, kaipo grynai mate- 
rjalistinę kritikavo. Buvo ir yra idealistas geriausioj 
to žodžio prasmėj. Tikybos klausimuose, oficialiai 
priklausydamas protestantų tikybai, laikosi laisvų 
"pažiūrų, yra deistas, laisvai tiki Dievu. 

V Masarykas daugiausiai iš visų Čekų pasidarbavo 
Cekų nepriklausomybės atstatymui. Prieš karą, karo 
metu ir karui pasibaigus savo tėvynėje ir užsieniuose 
jis vadovavo išsivadavimo judėjimui, organizavo tau- 
tinę kariuomenę, šaulius, mokėjo prieiti prie visų 
didžiųjų politikų, buvo nuvažiavęs net Amerikon įti- 
kinti prezidentą Vilsoną paremti Versalės Taikos 
Kosferencijoj Paryžiuje Čekų reikalavimų. Cekoslo- 
vakija buvo atstatyta tokiose ribose, kokias nustatė 
Masarykas. Susirinkus tautos atstovybei Masarykas 
vienbalsiai buvo išrinktas prezidentu. Su viršum 10 
metų vadovauja jau Čekoslovakų respublikai. Nors 
turi jau 80 metų, bet jaučiasi dar visai gerai, rašo 
dar moksliškus veikalus, turi daug įtakos parlamen- 
tui, vyriausybei, dažnai pareiškia labai įdomių min- 
čių įvairiais visuomenės klausimais. Cekoslovakijoj 
yra daug įvairių tautų, tautose daug srovių, tarp 
tautų ir srovių pasitaiko gana daug kivirčų, susirė- 
mimų, bet Čekoslovakijos respublika gyvena kuoge- 
riausiai, kultūra ir ekonominė gerovė kila, apie ko- 
kias nors diktatūras ten nieks ir negalvoja, visi ten 
laisvi, parlamente kalbasi įvairiomis kalbomis, vieni 
kitus supranta. Didžiausis čekoslovakų laisvės ir ne- 
priklausomybės saugotojas ir gynėjas yra Masarykas, 
delto jis susilaukė pagarbos ne tik nuo Čekoslovakų 
respublikos piliečiu, bet ir nuo viso kultūringo pa- 
saulio. 

D. A. 


Del „Vilniaus Rytojaus“ stiliaus ir 
puolimų. 


Šiame krašte lietuvių laikraščių daug nebuvo 
nė nebus, nes nebūtų prasmės daug jų turėti. Bet 
taip pat negalima sau įsivaizduoti kurios nors vie- 
nos srovės monopolijos. Taigi, įvairių pakraipų lai- 
kraščiai ir čionai, kai ir visur, yra gyvenimo būti- 
nybė ir su ja reiktų sugebėt ramiai skaitytis. 

Galima tuos periodinės spaudos atstovus ver- 
tinti iš jų idejinės pusės teigiamai ar neigiamai su- 
lig tuo, iš kurios kertės į juos žvelgiama ir tai na- 
turalu. Bet labai nenaturalu, kai visuomenės auko- 
mis remiamas laikraštis varo nuolatinę demagogiją, 
lyg rinkimų metu leidžiamas kurios politinės parti- 
jos agitacinis lapelis. Tokios rūšies spauda net trum- 
pais agitacijos laikotarpiais žalingai veikia į skaity- 
tojus, tai ką jau čia kalbėti apie tai, kai toks spau- 
dos lapas ilgam laikui patenka į tokius šunkelius. 
Skaudu tai observuoti ir norėtųsi greičiau sulaukti 
laikų, kad, jei jau ne turinys, tai bent tos spaudos 
stilius pasidarytų kiek švaresnis. 

Šios mintys ateina pasiskaičius „Vilniaus Ry- 
tojaus" 21 N. Vedamam „Tiesos vardan" jauti lyg 
ir norą eiti prie rimtumo. Ten pažymima vietos ku- 
nigų nuopelnai šio krašto lietuviams praeity, ir kon- 
statuojama faktas, kad dabar jie yra ju vyresnybės su- 
varžyti tautinį darbą dirbti. Tai visa gražu, naturalu— 
nesuinteresuotas idėjinis darbas buvo ir bus gerbia- 
mas net idėjos priešų. Bet būtų labai nenuoseklu 
pretenduoti, kad tik del nuopelnų praeity, nauji dar- 
bininkai turėtų eiti senais numintais nusipelnusiųjų 
keliais. Lietuvių liaudies priežodis sako: nauji me- 
džiai nauji kirtėjai, ir su tuo dėsniu turi sutikti visi, 
ar kas nori, ar ne. Bet šiaip šis straipsnis švaresnis. 

Tačiau, pasiskaičius korespondencijas iš Gėliūnų, 
Seinų —Punsko ir Svenčionių pajunti agitacinį dema- 
gogijos purvą ir tai už visos visuomenės lėšas. Jei 
jaustum, kad redakcija suklaidinta, būtų dovanotina 
ir atleistina, nes „nežino, ką daro". Tačiau taip nėra. 
Redakcijai buvo žinoma, kad „Vilniaus Žodžio“ 
redaktorius važiavo Suvalkijon į savo tėvo lai- 
dotuves, kad buvo visai netikėtai net suareštuotas 
taip jam tragiškoj valandoj, o vis delto rašoma ko- 
respondencija, kad jis važinėjęs ten tik platinti 
„laikraščiukštį"... Ar gi tai dorai vedamam laikrašty 
būtų galimi tokie posakiai ir epitetai? Jei tas lai- 
kraštis mažesnis ir rečiau išeina, tai dar nereiškia, 
kad jis būtų blogesnis už dažniau einantį. Visas 
skirtumas tik tame, kad vieno leidimui laisva valia 
sudedami pinigai, o kito leidimui randama pasto- 
vesniu sumų. 

Tad ar nevertėtų pradžiai bent švariau laikraštį 
stilizuoti, juk be abejo, kad laikui bėgant ir turinys 
turės pasikeisti. SAE 

Red. prierašas. P. A. V. matyt gerai ne pa- 
skaitė „Vilniaus Rytojaus” straipsnio „Tiesos var- ` 
dan” ir nesuprato to straipsnio autoriaus intencijos. 
Nematome ir švaraus stiliaus. Argi švariu stiliumi 
parašyti yra šitie posakiai: „kam gi, kuriam tikslui 
keliu šitą dalyką? O gi tam, kad paskutiniu metu 
atsirado žmonių, apsigyvenusių Vilniuje vos po Di- 
džiojo Karo, nieko bendra su tautiniu mūsų atgi- 
mimu neturinčių, kurie pradėjo, jeigu taip galima 
išsireikšti, lietuvius kunigus... purvais draipstyti ir 
šaukti: traukitės iš kelio — einame mes. Tie nauji, 

daugeliui mūsų nepažįstami, nežinia iš kur atsiradę, 
skelbia ne tik žodžiu, bet ir spaudoj (ačiū Dievui, 
didesnės reikšmės neturinčioj), kad va, girdi, visas 
mūsų tautinio judėjimo stabdys yra—kunigai". Au- 
torius mini Dievą ir sąmoningai netiesą rašo. Jei 
tokius kaltinimus viešai darote tai įrodykite, kas iš 
mūsų kur, kada sakė ar rašė, kad kunigai mūsų 
krašte neturi jokių nuopelnų, kas kur draipstė juos 
purvais ir šaukė jiems, „traukitės iš kelio — einame 
mes". Mūsų spaudoj rašoma juk buvo tiktai apie tai, kad 
kunigai (turėta galvoj, žinoma, tiktai kelius Vilniaus ir 
Svenčionių lietuvius kunigus) patys būdami priklausomi 
nuo dvasiškos vyresnybės, kuri provincijos lietuviams 
kunigams nebeleidžia tautinį darbą dirbti ir juos iš- 
kelia į lenkiškas bei gudiškas parapijas, nesiveržtų 
išlaikyti savo rankose vadovybę švietimo darbui, ne- 
darytų kliūčių pasauliečių švietimo draugijai, ne- 
leistų jų globojamoj spaudoj vartoti nešvarių insi- 
nuacijų prieš tos draugijos veikėjus ir pačią drau- 
giją. Ne viduramžių laikais gi mes gyvename, kad 
vien tiktai kunigai galėtų būti švietimo ir labdary- 
bės draugijų vedėjais. Niekur, tačiau, nieks iš mūsų 
nėra reikalavęs kunigų pašalinimo nuo jų iniciatyva 
įkurtų švietimo draugijų vadovavimo. Kada buvo tos 
draugijos pavojuje, visuomet jos buvo tik ginamos. 

O kai del priekaištų mūsų adresu: „nežinomi, 
vos po Didžiojo Karo apsigyvenę. nedalyvavę tauti- 
niame atgimime ir t. t.", tai juk tai yra blogiausios 
rūšies demagogija. Mūsų tarpe ne mažiau, jeigu ne 
daugiau, yra asmenų, kurie dar spaudos draudimo 
laikais rašinėjo ir platino vadinamus nelegališkus 
laikraščius. Yra ir prieš karą dirbusių tautinį darbą 
Vilniaus krašte. O kai del po Didžiojo Karo atsira- 
dusių, ar nenorite pripažinti mūsų krašto pilietybės 
teisių po kelioliką metų čia gyvenantiems veikėjams, 
ar lietuvis inteligentas tik savo parapijoj bei ap 
skrity tegali darbuotis, gal norėtumėt ir iš Kauno 
visus inteligentus išvaryti, kurie daugiau kai 50—100 
kilometrų nuo Kauno yra gimę ir prieš karą negy- 
vene. Ar Vilniaus kraštas koks tolimas Sibiras, kurio 
padėties negali suprasti, su šiuo kraštu susigyventi 
ir jame dirbti kitose Lietuvos srityse gimę inteli- 
gentai. Bent kiek dar būtų pateisinami tie puolimai, 
jeigu tų mūsų „didelių patriotų" abaze būtų vien 
tiktai tikri vilniečiai, bet tokių ten yra labai maža. 
Iš vilniškių septynių Laik. Komiteto narių juk tik- 
tai vienas ar du žmonės yra gimę bei gyvenę Vil- 
niaus krašte ir prieš karą, kai kurie gi visai nesenai 
ir lietuviais tapę, o kitus patriotizmo labai mėgsta 
mokinti. 

Kai del p. A. V. minėtų korespondencijų, tai 
turime tik pridurti, kad visa tai, kas parašyta kores- 
pondencijoj iš Gėliūnų, kaip pranešę mums visai 
ištikimi gėliūniečiai, yra netiesa. Gėliūnuose buvo 
taip, kaip aprašyta mūsų korespondencijoj pereitame 
numeryje. . 


Taip tai, kaip rinkimų metu leidžiami party- 
viniai lapeliai, vedamas visos visuomenės aukomis 
šelpiamas mūsų dažniau einantis laikraštis. Be to 
vartojama ir ypatinga taktika, visi to laikraščio skai- 
tytojai suprato juk, kam straipsnyje „Vardan tiesos" 
taikomos insinuacijos, bet laikraštis gali pasisakyti, 
kad jis mūsų nelietė, mūsų vardo neišvardijo, tai ko 
jūs norite, ko jūs puolate. 


Gabiujų kaimo vaikų selekcija. 
(Referatas, skaitytas Lietuvių Mokytojų Sąjungos suvažiavime 
1929 m. gruodžio 31 dieną). 

(Tąsa). 

Tos vaikų gabumų tyrimo komisijos prie kie- 
kvienos mokyklos pasiduodamos bendriems nuosta- 
tams laikui bėgant taptų labai svarbiu veiksniu at- 
renkant kandidatus į vidurines mokyklas ir, be abe- 
jo, jų nuomonė būtų daug objektingesnė priimant 
neturtingą vaiką į bendrabutį ar vidurinę mokyklą, 
negu atskiro asmens rekomendacija, kaip kad bū- 
davo iki šiol. O mokyklai ir tautai jos būtų teigia- 
mas pažangos veiksnys, nes daugumoj visuomenei 
padedant įgytų mokslo žinių tik tie, kurie mokslo 
verti. 

Taiai, komisijos — geras dalykas objektingu- 
mo atžvilgiu, bet subjektyviai svarbiausias vaidmuo 
atrenkant gabiuosius mokinius, bei juos paruošiant 
konkursui, visados priklausys vietos liaudies moky- 
tojui. Juo vaikai turi jam daugiau pasitikėjimo, juo 
jis gali geriau pažinti vaikų gabumus ir tai, kas kliu- 
do jiems vystytis. Jis, kaip sodininkas-kūrėjas vaik- 
ščiodamas po daigyną, mato kas kliudo mažam die- 
geliui normaliai vystytis ir gali darydamas įtaką į jo 
aplinkumą daug tų kliūčių pašalinti. 

Statydamas sau tikslą surasti savo mokinių tar- 
pe nors vieną pilnai vertą vidurinio mokslo kandi- 
datą liaudies mokytojas be abejo jį suras, jei, žinoma, 
visai neatsižvelgs į materiales vaiko tėvų pajėgas jam 
tą mokslą duoti. Be abejo, dažnai pasitaikys, kad 
daug gabiųjų vaikų bus iš turtingesniųjų tarpo. Ta- 
čiau tyrinėdamas vaikų gabumus nėatsižvelgiant 
į tėvų turtą mokytojas bus bešališkesnis, jis prilygs 
grynam mokslininkui, kuris skaitosi tik su tikraisiais 
jo tyrimo sritį liečiančiais faktais, šiuo atveju—vai- 
ko tinkamumu vidurinės mokyklos kandidatų eilėn. 

Paimkim pavyzdžiui pagrindan šimtą lietuvių 
liaudięs mokytojų, kurie imsis šio darbo atrenkant 
tinkamiausius kandidatus vidurinėms mokykloms, 
priimkim taip pat prityrimu patvirtintą dėsnį, kad 
kiekviena normali liaudies mokykla kasmet išleidžia 
po vieną talentingą, jei jau ne genialų, vaiką, tai ka- 
smet turėsim po šimtą tinkamiausių kandidatų šio 
krašto lietuvių vidurinėms mokykloms. Visuomenė 
turės teisės pretenduoti, kad tie visi kandidatai bū- 
tų priimti bendrabučiuosna, neatsižvelgiant į tų vai- 
kų tėvų pajėgas pakankamai atsilyginti už jų užlaiky- 
mą ir mokslą, — o vidurinėse mokyklose pradės 
dominuot toki mokiniai, kurie mokosi iš smagumo, 
o ne vien del mamos ar tėtės noro, kaip kad iki šiol 
dažnai pasitaiko. Jei tie vaikučiai iš karto ne poniš- 
kai atrodys, tai menka bėda, laikui bėgant jie, be 
abejo, ir paviršutiniai išprus, o svarbiausia, jie įneš 
į vidurines mokyklas naują nuotaiką — mokytis iš 
smagumo. 

Taigi, liaudies mokytojo vaidmuo atrenkant šio 
krašto kaimuos tinkamiausią viduriniam mokslui 
elementą yra labai svarbus, jis turi net didžiausią tei- 
sę iš visuomenės reikalauti, kad jo tinkamiausiems 
auklėtiniams būtų prieinami bent vidurinio mokslo 
židiniai. 

Gyvenant normalinėmis tautinio gyvenimo są- 
lygomis šitoki atrinkimo tinkamiausių kandidatų vi- 
duriniam mokslui užsimojimai gal ir nebūtų taip bū- 
tini, nes tais atvejais vyksta naturalus ekonomiškai 
pajėgingesnių visuomenės sluoksnių vaikų atrinkimas. 

Bet mūsų šio krašto lietuvių kultūrinis kilimas ėjo 
ir eina ypatingai sunkiomis sąlygomis, todel mums 
yra būtinas reikalas jaunimo auklėjimą ir mokymą 
organizuoti tik racionaliai ir planingai. Tai mums 
būtina dar ir delto, kad mūsų krašto visuomenė 
ekonomiškai labai silpna ir kad mes naudojamės 
savo kultūriniam darbui plačios lietuvių visuomenės 
aukomis. Juo mūsų kultūriniam darbe bus mažiau 
rutinos, o daugiau kūrybos, juo to darbo rezultatai 
bus daugiau teigiami. 

Tad pravartu šia proga pažvelgti bent į iš tolo 
numatomas perspektyvas gabiuosius šio krašto vai- 
kus auklėjant, mokant ir į jų reikšmę-šio krašto lie- 
tuvių visuomenei ateity. 

Skaitant kasmet po šimtą naujų pirmos rūšies 
kandidatų į vidurines mokyklas ir prileidžiant, kad 
trims ketvirdaliams jų, t.y. 75-iems reiks duoti moks- 
las ir pilnas užlaikymas bendrabučiuos, skaitant per 
metus po 1000 auksinų kiekvienam, gausimė per aš- 
tuonerius ~- dešimti metų kasmet didėjančią 75 
tūkstančiais auksinų sumą. Toji kylanti progresija 
tik po aštuonerių — dešimties metų pasiektų mak- 
simalę sumą — 750 tūkstančių auksinų, o nuo tada 
jau imtų mažėti. Mūsų švietimo bei auklėjimo orga- 
nizacijos palyginusios tą iš lengvo didėjančią sumą 
su jų sujungtų biudžetų metiniais ištekliais galėtų 
tarti savo žodį ar jų dabartiniai sujungti biudžetai 
daug nuo čia žymimos sumos skiriasi ir kokias jos 
turi galimybes planingai kandidatų vidurinėms mo- 
kykloms atrinkimą organizuoti. Bet šiuo tarpu mums 
nėra reikalo smulkiai gilintis į biudžetines smulkme- 
nas pasitenkinant tik ta tikra galimybe, kad visa 
lietuvių tauta gali įstengt ir didesnių aukų, jei tik jos 
būtų tautai naudingos. 


Lieka tad tik saves paklausti: ar šio krašto lie- 
tuvių tautinei kultūrai būtų naudingas gabiųjų kaimo 
vaikų atrinkimas ir teikimas jiems mokslo žinių? 

Pedagogui ir kartu tautiniam idealistui, kokiais 
daugumoj yra šio krašto lietuviai liaudies mokytojai, 
negali būt abejojimo — gabiųjų kaimo vaikų atrin- 
kimas bei mokymas yra naudingas ir būtinai reika- 
lingas. Mes turim šiame krašte dar daug sričių, kur 
nutautėjimo procesas tebeeina. Senieji dar tebekal- 
ba lietuviškai, o jaunimas jau gudėja. Sava kalba, 
savi papročiai tokiose srityse gali žmonėms tik tada 
imponuoti, kai jie imponuos vietos inteligentijai. Ka- 
dangi jos tenai veik nėra, reikia pasirūpinti, kad jos 
tenai būtų ir kad jai ta gimtoji sritis būtų artima. 
Tad mes turim turėt savų inteligentų iš kiekvienos 
lietuviškos salos — salelės. 

Bet gyvename moderniškais didelių masių pre- 
tenzijų prie gerbuvio ir pinigo reikšmės laikais. 
Svarbu, kad mūsų auklėjami inteligentai nebūtų pa- 
leidžiami nuo mokyklos suolo į gatvę be skatiko, 
be vietos, nes tokius jaunuolius dažniausia likimas 
verčia bet kam parsiduoti. Svarbu tad, kad, duoda- 
mi atrinktiems jaunuoliams mokslą, duotume jiems 
ir galimybę baigus vidurinę mokyklą turėti mažą sa- 
vo kapitalą, kuriuo jie sulig savo nuožiūra galėtų 
pasinaudoti. 

Dar prieš karą Anglijoj buvo mokyklų, kurios 
- ruošė jų kolonijoms pirklius bei valdininkus. Ten, 
tiesa, mokėsi daugiausia turtingesniųjų sluoksnių vai- 
kai. Bet tai dalyko neliečia. Tos specialės mokyklos 
turėjo specialius fondus, iš kurių būdavo sudaromos 
kiekvieno mokinio specialės sąskaitos už jų laipsnius 
mokykloj plius minus iš teigiamų ir neigiamų vie- 


netų. Ir baigdamas mokyklą geriausias moksleivis 
turėdavo sąskaitą net iki 3000 svarų sterlingų, o su 
tokia suma jau galėdavo pradėti ar kokį biznį ar to- 
liau mokytis, žiūrint, kas kam svarbiau. 

Mums svajoti,apie tokių sumų moksleivių sąskai- 
tas gal būtų ir per drąsu, bet pas mus kursuoja ne 
sterlingai, o auksinai ir, jei baigdamas vidurinę mo- 
kyklą mūsų geriausias moksleivis turėtų savo einamo* 
joj sąskaitoj bent 3000 auksinų, jis jau galėtų žengti 
nepriklausoman gyveniman gana drąsiai, o svarbiausia, 
turėtų pamėgimą taupyti, nes jau per aštuonerius 
metus vidurinėj mokykloj savo darbu būtų pripratęs 
taupyti. O toki fondą sudaryti nebūtų jau nė taip 
sunku. Ypač Amerikos lietuviai taip gausiai mums 
šelpdami ir mokėdami patys branginti centą, šiam 
reikalui, be abejo, pirmoj eilėj aukotuų, nes jie ma- 
tytų, kad šioj srity lietuvių visuomenė rimtai rūpi- 
nasi apie jų šelpiamo jaunimo ateiti, o per tą jauni- 
mą ir apie šio krašto lietuvių tautinę egzistenciją. 
Patys gi moksleiviai, būdami. tiesioginia, suinteresuoti 
taip pat imtųsi sąmoningai tą fondą didinti paja- 
momis iš jų suruoštų vakarų, dailės parodų ir t.t., 
nes būtų tikri, kad bendromis jėgomis kraujasi sau 
kraitį. 

Liaudies mokytojams pasiėmus šį darbą atren- 
kant kandidatus į vidurines mokyklas bus pa- 
daryta labai svarbus žingsnis einant prie mūsų auk- 
lėjimo ir mokymo įstaigų tobulinimo. Auklėjimo ir 
vidurinio mokymo įstaigų vadovybės bus skatinamos 
intensyviau, negu iki šiol, tobulinti auklėjimo ir mo- 
kymo metodus, nes jaus intensyvų plačios visuome- 
nės susiįdomavimą jų vedamomis įstaigomis, tai 
švietimo reikalui bus kaip tik naudinga, na o per jį 
ir šio krašto: tautiniam bei kultūriniam lietuvių 
kilimui. i 

Užbaigdamas tad ši savo pašnekėsi norėčiau 
palinkėti kolegoms, šio krašto lietuviams mokyto- 
jams, kad jaunimo švietimo ir auklėjimo centrinės 
draugijos rimtai skaitytųsi su mūsų korporacijos pa- 
geidavimais visame tame, kas liečia jaunimo auklė- 
jimą ir mokymą. 

Tegyvuoja šio krašto jaunimas ir jo švietėjai! 

Sumanius šį referatą išleisti atskira knygute 
yra reikalo padaryti bent trumpą prierašą, kad būtų 
konkrečiai einama prie dalyko pradedant krauti bent 
Vytauto Didžiojo Gimnazijos“ abiturijentams kraitį 
jausąuo šių Vytauto Didžiojo metų. 

Be minčių, liečiančių gabiųjų šio krašto vaikų 
atrinkimą viduriniam mokslui, čia buvo paliestas rei- 
kalas leisti gyveniman tokius inteligentus, kuriuos 
nebūtų lengva bet kam papirkti. O tai tokiu. būdu, 
kad išeidami iš gimnazijos jau jie turėtų  specialėj 
sąskaitoj atskirą kapitalėlį (gyvenam juk kapitaliz- 
mo laikais), kuris leistų oficialiai subrendusiems jau- 
nuoliams jaustis ir faktinai tokiais ir pradėjus ne- 
priklausomą gyvenimą bent pirmais metais nereiktų 
priklausyti nuo bet kieno malonių; kad bent dvejus 
metus galėtų savo kapitalu eiti aukštąjį mokslą ar- 
ba kur savo gimtoj srity imtis prekybos ar pramo- 
nės, nes, be abejo, atsiras ir tokių. 

Jei jaunuolis ar jaunuolė bent dvejus metus 
stengs savomis lėšomis eiti aukštąjį mokslą, tada 
jam baigti sugebės užsitraukti paskolą ir patys, nes 
jau jų susidarytas vidurinėj mokykloj kapitalas ir 
mokslas aukštojoj įrodys jų kreditingumą, o tada 
nustos prasmės ir stipendijų institucija. 

Pravartu tad bent paviršutiniai žvilgterėti į princi- 

pus, kuriais būtų skirstomas visiems abiturijentams— 
abiturijentėms jų kraitis, o taip pat į išteklius, ku- 
riais lietuvių visuomenė galėtų tą kraitį abiturijentams 
sukrauti. 

Abiturijentų kraičio fondą turėtų. globoti Gim- 
nazijos Direkcija ir atsakyti už laikomas kredito 
įstaigose to fondo sąskaitas. Laipsnių kotiravimo 
principus išdirbtų taip pat ji pati, pasikvietus patalki- 
nėti moksleivių organizacijų atstovus. Taip pat mo- 
ksleivių talkinėjama Direkcija nustatytų ir tikslus, 
kuriems vykinti abiturijentas turėtų teisę pasiimti 
savo pinigus iš savo sąskaitos. Laikui gi bėgant tas 
fondo skirstymo statutas, be abejo, būtų papildomas 
bei pakeičiamas sulig gyvenimo reikalavimais. 

Pati mokytojų ir mokinių iniciatyva gali duoti 
tik pradžią tam abiturijentų kraičio fondui, o taip 
pat ir pajamos už šią knygutę skiriamos tik jam. 
Bet tai tik iniciatyva ir pradžia. Visą gi to fondo 
dydį turėtų sudaryti visos lietuvių tautos elitos skir- 
tos lėšos. Pirmoj eilėj lietuviai rašytojai bei laikraš- 
tininkai ar atskirai ar per savo sąjungas turėtų tam 
fondui skirti bent mažą savo honorarų nuošimtį, nes 
jie, kaipo Vilniaus romantizmo skelbėjai užsideda 
sau tiesioginę pareigą Vilniaus krašto jaunosios kar- 
tos atžvilgiu; toliau moksleivių ir Gimnazijos Direk- 
cijos iniciatvva būtų galima išsirūpinti tam tikras 
sumas iš visų lietuviškų banko-kredito bei pramonės 
įstaigų, kad jos bent metinių susirinkimų metu skir- 
tų šiam reikalui nors mažą savo pelno dalį; ir pa- 
galiau, įvairios kitos lietuviškos draugijos bei pasi- 
turį asmens turėtų taip pat prie šio darbo prisidėti. 
Be abejo, kad „tuo būdu susidarytų pakankamas 
bent Vytauto Didžiojo gimnazijos abiturijentams krai- 
tis, kurį igiję sulig savo gabumais bent gabiausiėji 
abiturijentai galėtų nuo nieko nepriklausomi baigti 
net aukštąjį mokslą. 

Jei šis sumanymas rastų atbalsio plačioj lietu- 
viu  visuomenėj, tikrai, jis taptų greitai, net šiais 
Vytauto Didžiojo metais realizuotas ir jau šiemet 
baigią Vytauto Didžiojo gimnaziją jaunuoliai bei jau- 
nuolės galėtų gauti kartu su brandos atestatu bent 
mažą sąskaitoj kapitalėlį, kuris palengvintų jiems 
kelią į nepriklausomą gyvenimą bei aukštąjį mo- 
kslą ir jau šiais metais būtų padaryta „pradžia leisti 
iš mokyklos materialiai nepriklausomus inteligentus, 
kuriems protekcija, o kartu su jomis ir būdo difor- 
macija būtų nepavojingos. Jie savo gabumais įrodę, 
ko verti buvo būdami vidurinėj mokykloj jaustų taip 
pat pareigą mokėti sąmoningai naudotis savo kapi- 
talu, nes žinotų, kad stipendija bus sunku gauti net 
per protekciją, o tai ūgdytų juose atsakomybės jau- 
smą prieš save ir visuomenę. 

Tuo būdu auklėjimo srity būtų visos tautos pa- 
darytas mažiausiai rizikingas eksperimentas, kuris 
jau net tuo tarpu leidžia pasidžiaugti gražiomis per- 
spektyvomis šio krašto lietuvių jaunajai kartai. Moks- 
leiviai žinodami, kad jų darbo požymiai — trimestrų 
laipsniais kotiruojami konkrečiais vienetais, turės ga- 
lingesnį impulsą  akordiniai dirbti mokslo darbą 
o prie darbo nuo mažens pripratę, bus geri dar- 
bininkai ir subrendę, mokės taupyti skatiką. Zino- 
dami, kad baigus vidurinį mokslą stipendijos bus 
sunku gauti, jie už savo kapitalą turės arba pra- 


dėti eiti aukštąjį mokslą, arba pasirūpinti imtis 
kito kokio darbo, o tai gerai veiks į jų pilieti- 
nę sąmonę, mažiau bus viendienių. Įgiję pagrin- 


dą nepriklausomo gyvenimo pradžiai dėka savo dar- 


bui ir visos lietuvių tautos paramai, jie savųjų ne- 
stengs užmiršt net norėdami ir, toli ar arti nuo jų 
būdami, dirbs saviesiems. 

Bet svarbiausia tokio auklėjimo paseka bus 
ta, kad daugumoj, tie jaunuoliai-jaunuolės bus, šio 
krašto tautiniai idealistai, nes nejausdami slogučio, 
kad tuoj gimnaziją baigus reiks už duonos kąsnį 
prekiauti savo pažiūromis, jie suspės išsidirbti ne- 
priklausomą būdą, o paskui, jei ir teks susitikti su 
nemaloniais gyvenimo siurpryzais, tai jau bus ma- 
žiau pavojų tam būdui diformuotis. 

Toki lietuviai inteligentai bus šiam kraštui nau- 
dingi, nes kels lietuvių vardą kitų vietos tautų tarpe, 
mokės su jomis sugyventi, jas suprasti ir vers jas 
su lietuviais skaitytis. Tuo būdu Vilniškojo lietuvių 
tautos romantizmo atstovai turės kuo pasidžiaugti ir 
tikrenybėj. 

Vytauto Didžiojo gimnazijos abiturijentai turi 
būt verti gauti kartu su brandos atestatais ir savo 
specialę sąskaitą, kaip kraitį. 


(Galas). 
A. Valaitis. 
Vilnius, 1930--1I—19. 


Lietuvių Mokytojų Sąjungos Šven- 
čionių Skyriaus narių suvažiavimas. 


Š. m. kovo 1 d. Švenčionyse įvyko metinis 
M--jų Sąj. Svenčionių Skyriaus narių suvažiavimas, 
kuriame dalyvavo 40 mokytojų. Suvažiavime pirmi- 
ninkavo mokyt. S. Svogžlys, sekretoriavo mokyt. | 
M. Gudėnas. 

Dienotvarkė prasidėjo Vytauto Didžiojo Jubi- 
lėjaus klausimu. Kadangi įsikūręs Vilniuje Jubilėjaus 
minėjimo komitetas „užmiršęs" (anot vieno veikėjo 
žodžių) pakviesti liaudies mokytojų atstovų, tai nu- 
tarta paminėti jubilėju savarankiai. Mokyt. Sekštelė 
įnešė sumanymą pastatyti Vytautui paminklą iš lau- 
kinių akmenų su liaudies pagalba. Sumanymas tapo 
priimtas ir išrinkta 14 asmenų komisija. 

Iš valdybos pranešimo paaiškėjo, kad daugiau- 
siai pastangų buvo dedama mokytojų gilesniam iš- 
silavinimui. Daug domės buvo kreipiama į knygyno 
sudarymą. Iki šiol skyriaus nariai mokėjo iš savo 
algos 29/o, už kuriuos nupirkta arti 1000 knygų ge- 
ros vertės, tarp kuriu nemaža yra pedagoginio 
turinio. 

Ateity nutarta mokėti knygyno padidinimui po 
1 zlotą į mėnesį. 

Pranešimuose iš vietų mokytojai nusiskundžia 
valdžios pavėluotais patvirtinimais ir valdiškų mo- 
kytoju kišimosi į jų reikalus. Be to, keli mokytojai 
tapo visai atleisti nuo darbo, nenurodant jiems pa- 
šalinimo priežasties Siuo klausimu suvažiavimas 
priėmė atatinkamą rezoliuciją, kur gina teisinę lie- 
tuvio mokytojo padėtį, Svietimo valdžios akyse. 

Be to, nutarta susirūpinti atleistųjų draugų li- 
kimu. Visi jie yra kritiškoje padėty — mokytojaut 
neleidžiama, kito darbo neranda. Tuo tarpu vienas 
mokytojų priminė, kad Švenčionyse (yra ir Vil- 
niuje) esama tokių inteligentų, kurie turi po 3 ge- 
rai apmokamas tarnystes ir vargiai, ar įstengia jas 
visas sąžiningai atlikti. Taigi, nutarta kreiptis į ata- 
tinkamas lietuvių įstaigas, prašant atkreipti į tai dė- 
mesį ir bedarbiams mokytojams parūpinti bent po 

vieną menką vietelę. Sąryšy su tuo klausimu, mok. 
Čepulytė pasiūlė suvažiavimui išreikšti užuojautą 
tiems Vilniaus lietuvių studentams, kuriems del pa- 
žiūrų skirtumo tapo atimtos stipendijos. Jos pasiū- 
lymą palaikė ir kiti mokytojai. Jų nuomone, stu- 
dentai arčiau, negu kas kitas, stovi prie liaudies 
mokytojų; su jais, kaipo su bendro dirvono - darbi- 
ninkais, reikia palaikyti kuostipriausius ryšius. 

Po gana ilgų ginčų, sukeltų poros suvažiavimo 
svečių išsišokimu, suvažiavimas nutarė sudaryti aukų 
lapą nuskriaustųjų studentų sušelpimui. 

Iš kitų sumanymuose iškeltų minčių, pažymė- 
tina rezoliucija, kurioje mokytojai nurodo, kad jų 
skyrius yra grynai profesinė organizacija, kurioje 
dirba vieną bendrą profesinį darbą lietuviai moky- 
tojai be pažiūrų skirtumo. Tarp „Ryto“ ir „Kultūros“ 
mokytojo Sąjungos skyriuje jokio skirtumo nebus. 
Pastaroji rezoliucija kilo po Pašaminės „Kultūros“ 
mokyklos mokyt. Karužo turiningo pranešimo. 

Skyriaus valdybon dauguma balsų įėjo moky- 
tojai -— jos: V. Cepulytė, M. Krinickaitė. M. Gudėnas 
ir V. Sekštelė. ; 

Susirinkimas pasibaigė mokyt. Svogžlio kalba 
ir tautos himnu. 

Vakare, gimnazijos salėje įvyko skyriaus vardu 
rengiamas vakaras su vaidinimu: „Iš meilės”. Vai- 
dino mokytojai ir sodžių jaunimas. Sis vakaras pa- 
rodė, kad Svenčioniškiai mokytojai stipriai yra su- 
siorganizavę ir moka bendrai, draugiškai dirbti. 

Nėr jau taip lengva išsisklaidžiusiems po so- 
džius mokytojams mokyklų darbo metu surengti 
rimtą vaidinimą. Tam reikia daug darbo ir geros 
valios. Matyt, mokytojai kaip tik tos valios turėjo 
nes savo roles, vaidinimo metu, atliko visai gerai. 

Labai naturaliai atrodė scenoje jaunimas, kurį 
vaizdavo tikras sodžiaus jaunimas. Be to žiūrėtojų 
dėmesį kreipė į save dekoracijos, mokyt. Sekštelės 
nupaišytos. 

š Po vaidinimo buvo šokiai iki 3 val. ryto. 
Via: 

Mokytojų Sąjungos Švenčionių skyriaus narių 
suvažiavimas sumanė išreikšti užuojautą Vilniaus lie- 
tuviams studentams, kurie del savo pažiūrų neteko 
stipendijų. Nieko stebėtino, kad liaudies mokytojai, 
gerai pažinodami skurdą ir badą, atjaučia nuskriau- 
stuosius. Bet labai tenka stebėtis, kad nuskriau- 
stuju draugas, studentas A. B. tos mokytojų užuo- 
jautos pagailėjo savo draugams. Mat, anot jo, tie 
nuskriaustieji esą „tautos darbo ardytojai ir „ko- 
munistai”. „Na, gal ne tie, bet kiti (čia ir pa- 
vardėmis išvardijo) tai tikrai esą komunistai“ ir 
p. B. „žinąs net gi tikrų faktų". 

Ci, atsargiau, p. studente! Kad netektų Tamstai 
labai negarbingo vardo įsigyti! Patartina būtų: 1) — 
nesikišti į kitų reikalus; (šiuo žygiu į mokytojų, ne- 


sant jų organizacijos nariu, o tik svečiu, ir tai ne- 
prašytu) o 2) — atsiminti kur ir kas kalbama. 
Gird. 


Iš literatiško kampo. 


Praeity Vilnius savo literatais gali pasigirti, net 
tokiais kaip Ad. Mickevičius, Syrokomla, kurie ir 
lietuviams yra artimi. Dabar literatų gyvenimas taip pat 
pradeda smarkiau reikštis, net miesto Valdyba šie- 
met paskyrė pirmąją literatūros dovaną, kurią gavo 


pagarsėjus lenkų poetė-lyrikė p-lė Kazimiera lita- 
kowicz'aitė. S. m. kovo m. 9 d. Magistrate tapo jai 
iškilmingai įteikta dovana (5000 zl.), -o iš vakaro 
Vilniaus Lenkų rašytojų sąjungoj Vilniaus miesto 
pirmoji laureatė buvo iškilmingai sutikta, kur po 
sveikinimų ir»kalbų apie jos kūrybą pati autorė pa- 
skaitė kai kuriuos savo kūrinius. Jos kūriniai grynai 
lyriški, eiliavimo technikos atžvilgiu tobuli ir gana 
originalūs, o eilėraščių temų šaltiniai daugiausia 
mušas iš gimtosios srities laukų, dvarų ir sodžių, 
nors tiesa tėviškę poetė gana plačiai supranta, kaip 
vienam jos recituotam eilėrašty pasisako, tai esanti 
ne vieta, o sritis tarp Ladogos ir Krimo. 

Pabuvus vietos lenkų literatų iškilmėse ateina 
minčių pasižvalgyti savųjų tarpe. O kai apsidairai, 
tai pamatai, kad bent keliolikai tik senesniųjų Vil- 
niaus lietuvių literatūros sritis gana familiari, nekal- 
bant jau apie rašantįjį jaunimą. Vietos lenkai lite- 
ratai susiorganizavę, žydai taip pat, tad atrodytų, 
kad ir vietos lietuviams literatams pilnai atėjo lai- 
kas susiorganizuoti ir taip pat, jei ne kas savaitę 
tai bent kas mėnesį ruošti literatūros vakarus. Be 
abejo, atsirastų mūsų ponių, kurios savo salionus 
bent pradžiai atidarytų, kur mėgstą meną asmens 
galėtų tikrai įdomiai ir naudingai praleisti kelias va- 
landas, o ir mūsų nesuteikantiems politikams susi- 
taikyti. Laikas būtų mūsu laikraštininkams bei rašy- 
tojams apie tai pagalvoti. 

A. Valaitis. 


Patarimai ūkininkams. 


Baigiasi: jau žiema. Dieną saulutė jau gerokai 
pašildo. Dar du mėnesiu nematomai, kaip ir pir- 
mieji du šių metų praslinks, ir ūkininkui prasideda 
jau darbas. Du mėnesiu—tai daug gražaus laiko — 
pasakys ne vienas: galima dar ilsėtis. Tačiau taip 
nėra, — geras ūkininkas jau ir dabar turi nemažai 
darbo. Cia neskaitome darbo miške, ar ant ežerų, 
kur daug žmonių žiemą prasiverčia, bet turime gal- 
voj grynai ūkio darbus. Koks tasai darbas — pakal- 
bėsime. 

Javų sėklos. Kad ir toli dar sėjos laikas, bet 
sėklomis jau dabar reikia pradėti rūpintis. Kas tų 
sėklų neturi, gali dabar pigiau nusipirkti, kadangi 
vėliau bus brangesnės; tas, kas jų turi, privalo savo 
sėklas tinkamai sėjai priruošti. Viena iš priežaščių, 
kodel mūsų kraštas visuomet gauna mažą derlių, 
yra ta, kad mūsų ūkininkai sėja menkas ir blogai 
išvalytas sėklas. Kasmet vartojant menką sėklą, 
derlius vis eis menkyn; darant gi atžagariai t.y. var- 
tojant kasmet geresnę sėklą, taisysis ir derlius. To- 
del dabar reikia pasigaminti pavasario sėjai gerų 
sėklų. Pirmiausia — javus reikia gerai išvalyti: gerai 
išvėtyti, arba kur yra arpai po du — tris kartus per- 
leisti per arpą. Ten kur arti yra trijerias, būtinai 
reikia sėklos dar trijeruoti. Iš trijerio išeina geru 
sėklų vos pusė, bet to nereikia bijoti: pervaryti grūdų 
didesnį skaičių, ir blogesnę rūšį pasilikti pašarui 
arba duonai, geriausius gi grūdus palikti sėklai. 
Kur nėra arpų trijeriu, reikia sėklinius grūdus bent 
per rėtį persijoti. Sunkiau yra su žirniais. Daug 
grūdų yra sukirmijusių; tokių grūdų ir mašinos ne- 
išskiria. Todel žirnius reikia perrinkinėti rankomis; 
kas vakarą, atsisėdus su vaikais apie stalą, iki pa- 
vasario sėjos galima daug sėklos priruošti. 

Daržovių sėklos. Šias sėklas moters perka pa- 
čiam pavasary iš pinčiukų, brangiai už jas tada mo- 
kėdamos; sėklos bet tos dažniausiai nedygsta. Ir 
šių sėklų reikia dabar pasirūpinti. Tuo reikalu reikia 
prašyti ūkio ratelių, kad šie per Ūkio Draugiją sėklų 
išrašytų. Dabar užpirktos sėklos kuone pusiau pi- 
gesnės. 

Mineralinės trąšos. Gauname žinių, kad mine- 
ralinių trąšų ūkininkai kasmet daugiau vartoja; ma- 
tomai turi iš jų žymios naudos. Bet ir trąšos į pa- 
vasarį eina brangyn, o kitų ir visai pritrūkti gali. 
Todel ir su trąšomis jau dabar reikia pradėti rū- 


pintis, kad ankščiau nusipirkus. lr šį reikalą ge- 
riausia yra atlikti per savo ūkio ratelius. 
Ūkio įrankiai. Visus ūkio įrankius, mašinas 


reikia iš anksto apžiūrėti ir kas reikalinga pataisyti. 
Pavasarį ir vasarą tiems darbams laiko jau nėra. 

Sodas. Vaisinius medelius jau dabar reikia 
apžiūrėti: sudžiuvusias šakas reikia išpiauti, nupiau- 
tą vietą užlibdyti medžių mostele, arba užtepti bent 
moliu, ar degutu; nuskusti atstojusią žievę ir visą 
liemenį ir kiek galima šakas pabaltinti; sudžiuvusius 
ir užsilikusius nuo pernykščių metų obuolius nurinkti 
ir sudeginti, nes juose dažniausiai žiemavoja įvai- 
rūs kenksmingi medžiams vabalai. 


Kaip įsteigti „Kultūros“ skyrių so- 
džiuje. 


Norintieji įsteigti sodžiuje skyrių nariai bei pri- 
tarėjai „Kultūros“ 
„Kultūros“ Svietimo Dr-jos Centro Valdybai (Vilnius, 
g. Portova Nr. 19, 5) pareiškimą, kuriame nurodo: 
a) kokiame sodžiuje, (kokio valsčiaus ir apskrities) 
steigia skyrių; b) kieno namuose bus skyriaus bu- 
veinė; c) kiek narių turi skyrius (turi būti ne ma- 
žiau trijų); d) steigėjų vardai, pavardės ir adresai. 


Centro valdyba gavusi toki pareiškimą, praneša 
valdžiai, o ši įregistruoja. 
Legalizuotas Draugijos skyrius veikia sulig 


draugijos įstatų, Centro Valdybos parėdymų ir vi- 
suotinų bei skyriaus susirinkimo nutarimų. 

Skyrių nariai turi rūpintis skleisti šviesą savo 
apylinkėje, įsteigti knygynėlius, išsirašyti laikraščius, 
daryti paskaitas, ruošti vakarėlius, steigti mokyklas. 
Visiems skyrių geriems sumanymams kiek galėdama 
padės Centro Valdyba. 

Skyrių steigėjai turėtų rūpintis, kad „Kultūros“ 
skyriaus įsteigimas nesukeltų vaidų lietuvių tarpe, 
patartina steigti skyrius ten, kur visai nėra kitų 
švietimo draugijų skyrių, kur jie yra tik popiery. ir 


nieko neveikia, arba jeigu, kitų švietimo draugijų 
skyrių visi veiklesnieji nariai sutinka pereiti į „Kul- 
tūros“ skyrių. 
Tuo klausimu esame gavę daug laiškų, taigi visiems 
atsakome, skyrium atsakymų nebus. Red. 
KORESPONDENCIJOS. 


Pašaminė, (Švenčionių apskrities). Po ilgų 
ir sunkių pastangų, susilaukėme ir mes mokyklos 
kurioje vaikučius moko jų prigimta kalba. Nieko 
negelbsti ir valdiško mokytojo grąsinimai tėvams, 
kad savo vaikus leistų į valdišką "mokyklą. Yra ne- 
kurių pačių lietuvių daromos pastangos, kad į šią 


draugijai, privalo paduoti Lietuvių . 


+tamsumas daug sukelia neramumų. 


„geria „Szuszkevičiaus“ 


mokyklą nesilankytų vaikai, pav. Kaltinėnų „Ryto“ 
skyriaus pirmininkas pradėjo įkalbinėti nekuriuos tė- 
vus leisti vaikus į valdišką mokyklą, o bet ne į lietu- 
višką „Kultūros“, nes girdi tai esanti prieštikybi- 
nė, bet tokių tėvu atsiranda mažai. Tokie reiškiniai 
mums lietuviams būtų nelabai pageidaujami. Bet 
vienok, nežiūrint kliūčių, mokinių skaičius nuolat. 
auga, ir del to lenkiška mokykla nustoja vis dau- 
giau mokinių, lietuviška mokykla yra tėvai pilnai už- 


ganėdinti, bet ją dar su didesniu noru lanko ma- 
žulėliai. Žinantis. 
„Kretonys, (Kaltinėnų valsčiaus). Sių metų 


„V. Z” 1-me numeryje, buvo patalpinta korespon- 
dencija p. Perkūno, kuris joje džiaugiasi tilpusia pe- 
reitų metų „V. Ž." savo korespondencija, kuri anot 
jo labai 'sujudinusi Kretonu sodžiaus gyventojus. 
O ištikrųjų į jo korespondenciją buvo žiūrima visai 
šaltai ir nieks nemanė dėlei to kvaršinti sau galvas 
bei ieškoti to, kuris ją parašė nes yra pramanyta. 

Nabagas norėjo suprovokuoti Kretonų jaunimą, 
bet tas jam nepavyko. Tiesa, jis gal ir prisidėjo prie 
skyriaus organizavimo, bet iš to nereikia daryti iš- 
vadų, kad jis jame darbavosi, nes jo nuveikti dar- 
bai yra skaitlingi tik skyriaus nenaudai, kurie čia gal 
sunkoka būtu suminėti, bet bendrai imant šis „vei- 
kėjas" visur ir visuomet stengdavosi pakenkti ir kas 
statoma griauti ir dar nereikia užmiršti, kad jis yra 
taipogi įsteigėju „Kolo Mlodziežy“ Pašaminėje (ir 
dar keletos lenkiškų organizacijų). Manau, kad ir šis 
jo darbas pasirodys p. Perkūnui ši 

iy Aras: 

Vaišniūnai, (Švenč. apskrities). Mūsų sodžius 
randasi prie pat rubežiaus lenkų-lietuvių. Gyventojai 
yra lietuviai Siemet ir mes susilaukėm savo mo- 
kyklos nors privatinė bet lietuvių. Gražūs mūsų apy- 
linkių vaizdai: vienoj pusėj didelis Driugių ežeras, 
o kitoj pusėj dideli Lietuvos miškai. Malonu būtų, 
kad mūsų p. mok. C—tė surengtų jaunimui kokius 
kursus, nes jaunimas mažai yra apsišvietęs. 

X Juozas. 

Strygailiškis, (Svenčionių apskričio). Mūsų 
sodžius dar ne kartą nebuvo minimas laikraštyje. 
Gyvena nemažas skaičius gyventojų, bet gi tas jų 
Neturi nei mo- 
kyklos, nei jokio skyriaus. Kol gyvavo lietuviška mo- 
kykla Petrave tai mūsų vaikai vaikščiojo į Petravą, 
bet uždarius ten mokyklą ir įsteigus ten lenkišką 
mūsų vaikučiai pasiliko namie. Nežiūri mūsų tė- 
vai vaikų ateities ir neduoda jiems apšvietos, bet 
laiko namie. Nebūtų ten nuodėmės namie laikyti 
vaikus, kad gyventų tėvai padoriai ir neduotų vai- 
kams blogų pavyzdžių, bet jaunimas kas ketvirta- 
dieni  kermošiauja Ignalinoj ir paskutiniu skatiku 
smarve, 0 paskui šluoja žydų 


mėšlynus. Tą patį ir mūsų seniai daro eidami len- 


ktynių su jaunimu. Geriau būtų, kad tuos gra- 
šius atiduotų ubagams ar į „Palaukių" (ežerą) mė- 
stų, negu tam „kenksmingam vandeniui" Ignalinoj 


atiduoda. Reikia tuos blogus papratimus šalinti iš sava 
tarpo. Juozas. 

r Švenčionys. „Vilniaus Rytojaus" Nr. 21 įdėta 
p. Švenčioniškio korespondencija, „su kurios faktų 
nušvietimu negalima sutikti. Ten rašoma apie M. S. 
Švenčionių skyriaus suvažiavimą, įvykusį kovo 1. d. 
p. Švenčioniškis rašo, kad „„kultūrininkai“ savo „de- 
magoginiais sumanymais"  sugadinę suvažiavimo 
nuotaiką. Nepadavęs nė vieno fakto, nenušvietęs 

susirinkimo eigos, kalba apie demagoginius sumany- 
mus.  Korespondentui žinoma pikta, kad Svenčio- 
niškiai mokytojai, jau laisvi yra nuo vergiškų jausmų, 
tai ir bus visa jo pykčio priežastis. 

Viso susirinkimo metu nuotaika buvo kuoge- 
riausia, nežiūrint to, kad neprašyti svečiai mėgino 
ją sudrumsti. Na, o jei kam nepatinka mokytojų 
savarankumas ir jų „ermideriai" —tai sunku, visiems 
neitiksi. 2 

Tegu p. Svenčioniškis atsimena sau žinomą 
posakį: 

„Nebeužtvenksi upės bėgimo"... Taip, gerbia- 
masis! Užtenka sapnuoti. Laikas pažvelgti tikrenybei 
į akis. M 


Iš Š. Amerikos J. V. lietuvių gy- 
venimo. 


Š. Amerikos lietuviai pasidalinę yra į kelias 
sroves panašiai, kaip ir N. Lietuvoj: krikščionis-de- 
mokratus, tautininkus, sandariečius, kurie remia Lie- 
tuvos liaudininkus, socialistus ir komunistus. Dau- 
giausiai narių turi kraštutinės partijos: krikščionys- 
demokratai ir komunistai. Visos srovės turi po ke- 
lius laikraščius. Tautininkai, kurie spiečiasi apie „Vie- 
nybę" ir „Dirvą“ maža kuom skiriasi nuo sanda- 
riečių, savo atskiros partijos tautininkai neturi, gana 
daug jų priklauso „Sandaros" sąjungai, „Sandaros" 
centras dabar yra Chicagoj, ten eina ir jų organas 
„Sandara". Socialistai turi dienraštį „Naujienas“ 
Chicagoj ir savaitinį „Keleivį" Bostone, abudu tuodu 
laikraščiai turi daug skaitytojų, nors. Socialistų „Są- 
junga narių nedaug teturi, daug daugiau narių turi 
komunistai, jie veikia atvirai, leidžia kelius laikra- 
ščius „Saulę“, „Vilnį" ir kitus. Krikščionys-demo- 
kratai turi tris laikraščius „Draugą“, „Garsą“ ir „Darbi- 
ninką". 

Šiais metais Amerikos lietuviai sukruto plačiai 
minėti Vytauto Didžiojo jubiliejų, sukūrė daug ko- 
mitetų, ruošiasi prie didelių iškilmių, siunčia keletą 
didelių ekskursijų Lietuvon. Socialistai į visą tą ju- 
dėsį žiūri šaltai, komunistai, žinoma, Vytautą boiko- 
tuoja, liberalai tautininkai ir krikščionys-demokratai 
iškilmes bendrai ruošia. Amerikos lietuviams Vytau- 

„to mirties sukaktuvės be abejo sukels daugiau tau- 
tinio ūpo, sumažins nutautėjimą. Nepriklausomybės 
šventė 16 vasario visose Amerikos lietuvių koloni- 
jose buvo paminėta spaudoj, koncertuose ir prakal- 
bose. Neužmiršta Amerikiečiai ir Vilniaus, mini kiek- 
vienai progai pasitaikius, bet tas minėjimas, darosi 
vis šaltesnis, komunistai visai tą klausimą neigia, 
socialistai mažai juom tesirūpina, daugiausiai susi- 
rūpinę yra sandariečiai, tautininkai ir krikščionys- 
demokratai. 

Siemet, rodos gegužės mėnesy, įvyksta Susivie- 
nijimo Lietuvių Amerikoj Seimas. Ta labdarybės po- 
būdžio draugija yra didžiausia iš visų Amerikos lie- 
tuvių organizacijų, turi milijoninį kapitalą. suteikia 
labai daug pašalpų savo nariams. Tai draugijai pri- 
klauso visų srovių lietuviai, išskyrus krikščionis- 
demokratus. Toj organizacijoj eina smarki kova su 
komunistais, kurie daro pastangas paimti tą organi- 
zaciją į savo rankas. Susivienijimo Tarybos rinkimai 
jau buvo (rinkimai vyksta kolonijų kuopuose), bet 
komunistams nepavyko pravesti į Tarybą nė vieno 
savo nario. 


Visi tie Amerikos lietuviai, kurie turi darbo 
arba savo įmones, gyvena gerai, bet šiemet gana 
daug Amerikoj yra ir bedarbių, nors imigrantų Ame- 
kos vyriausybė labai maža bejsileidžia. 7 


POLITIKOS APŽVALGA. 


Lenkijoj vyriausybė vėl atsistatydino. Prancū- 
zijoj Tardieu sudarė naują vyriausybę, ja labai pa- 
tenkinti dešinieji, nors vyriausybės narių tarpe yra 
ir kairiųjų, užsienių reikalų ministeriu pasiliko tas 
pats senas 'ir gudrus prancūzų Briandas. Už- 
sienių prancūzų politikoj jokių atamainų nebu- 
sią, vidaus gi politikoj numatoma aštresnė kova 
su komunistais. Sovietų Rusijoj komunistai te- 
beveda aštrią kovą su visomis tikybomis; cer- 
kvės, bažnyčios, sinagogos uždaromos. Žemės ūkio 
srity komunistai likviduoja stambesnius  ūkinin- 
kus, vadinamus „kulakus"“, atima iš jų žemes, 
steigia žemės bendroves, naikina privatinę žemės 
nuosavybę. Valstiečiai toms reformoms priešinasi, 
bet valdžia nenusileidžia, vartoja represijas, nepa- 
tenkintus siunčia į Sibirą, arba kiša kalėjiman. Ar 
komunistams pavyks varu įvykdyti tos reformos ir 
kokių jos duos vaisių, parodys ateitis. 

Vokietijoj politinės partijos parlamente nebe- 
gali susitarti del piniginių klausimų, kai kurios par- 
tijos nenori priimti Haagos konferencijos nutarimų, 
kuriuose nustatoma kiek ir kaip vokiečiai turi mo- 
kėti atsšlyginimo už pralaimėtą karą. Jei parlamen- 
tas nepatvirtins tos konferencijos nutarimų, vadina- 
mojo Yungo plano, tai vyriausybė žada prašyti pre- 
zidento paleisti parlamentą. 

Londone tebeposėdžiauja dar jūrų nusiginkla- 
vimo konferencija. Paskutinės telegramos praneša, 
kad susitarimas bus pasiektas. 

ekoslovakijoj visa tauta šventė savo prezi- 
dento Tamošiaus Masaryko 80 metų gimimo dienos 
sukaktuves. Iškilmės tęsėsi visą savaitę. 

Ispanijoj, kaip jau minėjome, po diktatūros nu- 
vertimo vykdoma demokratinė tvarka, netolimoj 
ateity bus parlamento rinkimai, visos pažangiosios 
partijos reikalauja karaliaus Alfonso pašalinimo ir 
respublikos paskelbimo. Tokius reikalavimus stato 
net kai kurie konservatyvinių pažiūrų žymūs politikai. 


N. LIETUVA. 


N. Lietuvos gyventojai. Gyventojų nepri- 
klausomoj Lietuvoj dabar yra apie 2.250,000; iš jų 
1.071.000 vyrų ir 1.179.000 moterų. Vienam kvadra- 
tiniam kilometrui Lietuvoj tenka 40 žmonių. Tuo 
būdu gyventojų tirštumo atžvilgiu Lietuva Europoj 
užima 25-tą vjetą. 

Tirščiauslai gyvenama Vilkaviškio apskritis — 
58 žmonės kv. klm., o rečiausia — Panevėžio apskr., 
kur vienam kv. klm. tenka tik 31 žmogus. 

Tikėjimo atžvilgiu 809/, visų gyventojų yra ka- 
talikai, 9?/o—liuterionys, 1,5'/—sentikiai,  19/+—sta- 
čiatikiai. Kitoms tikyboms tenka 8,59/o. 

Tautybės atžvilgiu 80'/o yra lietuvių, 7°/0o—žydų, 
lenkų—3?/o, rusų—29/, vokiečių—4?/o ir 4/ įvairių 
kitų tautybių. 

Liaudininkų susivažiavimas. Pereitą mė- 

nesį įvyko L. Valstiečių liaudininkų susivažiavimas, 
kurame dalyvavo 150 atstovų. Visi kalbėtojai pasi- 
reiškė už grąžinimą Lietuvoj demokratinės santvar- 
kos, panaikinimo karo stovio ir t.t: Į Lietuvos Val- 
stiečių Liaudininkų Sąjungos: Centro Komitetą išrink- 
ti šie asmenys: buvusis prezidentas dr. K. Grinius, 
buv. min. pirmininkas M. Sleževičius, Toliušis, Bort- 
kevičienė, J. Paleckis, prof. V. Lašas, J. Kalnėnas, 
J. Strimaitis ir k. - 

L. Darbo federacijos lyderį K. Ambrozaitį, 
Kauno karo komendanto nutarimu išsiųsta į Rasei- 
nių apskritį 6 mėn. 

Ukininkų sąjungos byla Rokiškyje. Ši 
byla turi labai didelę visuomeninę reikšmę, nes buv. 
Uk. S-gos Rokiškio skyriaus veikimas buvo labai 
plačiai varomas ir nuo. „veikimo“ yra labai daug 
skaudžiai nukentėjusių ūkininkų. Vyriausias šios by- 
los kilimo kaltininkas buvęs Rokiškio Ūk. S-gos 
kred. banko direkt. Jonas Rimša, pasisavinęs kelias 
dešimts tūkstančių litų pabėgo Brazilijon. 

Teismas tęsėsi 13 dienų, kur kaltinamųjų buvo 
kelioka, tarp jų ir pralotas Labanauskas. Kelis iš jų 
tarpo teismas išteisino, o likusius yra nubaudęs 
įvairiems terminams bausmėmis, tarp kurių pra- 
lotas Labanauskas gavo 3 mėnesius sąlyginio areš- 
to, jeigu per 2-jus metus nenusikals, bus nuo baus- 
mės atleistas. 

Lietuviška enciklopedija. Vasario 19 d. 
įvyko enciklopedijos redaktorių pasitarimas. Susirin- 
kime paaiškėjo, jog ruošiamas katalogas. 

Kurortai. Sveikatos departamentas vasaro- 
jantiems gali išlaikyti tik du kurortu: Palangos jūrų 
maudykles ir Birštono šaltinius. 

Kitos vietos gaus kurortų teisių tik tada, kaip 
jos sustiprės, sulauks daugiau lankytojų ir įgaus di- 
desnės kraštui svarbos. 

Paleistas Frizinskis lašinių bylos da- 
lyvis. Padavus malonės prašymą pereitą mėnesį ta- 
po paleistas iš kalėjimo Frizinskis, anspauduotų 
lašinių skutikas. 

Zemės banko įstatymų pakeitimas ir 
papildymas. Įvedus naują įstatymą Žemės banke, 
galės kredituoti ne tik ūkininkus ir jų koperatyvus, 
bet ir tokius asmenis ir bendroves, kurių veikimas 
yra paremtas Žemės Ūkiu. Ūkininkams galėsią duo- 
ti tik pinigines paskolas. 

Naujas Rusijos atstovas Lietuvai. Čju- 
sį atstovo pareigas Estijoj p. A. Petrovski da- 
bar Rusijos vyriausybė esanti paskirusi Lietuvai. 
Pasiuntinio pareigas pradėjo eiti pereitą mėnesį. 

Bus priverstas raupų skiepijimas. Yra 
įneštas projektas, kurame yra išdėstyta privalomąsis 
nuo raupų skiepijimas. Manoma, kad atatinkamas 
įstatymas pasirodys šiais metais. Priverstinamąjį skie- 
pijimą jau įvedė beveik visos valstybės, išskyrus 
Angliją. 


` KRONIKA. 


Juozas Kairiūkštis jubiliatas. Š. m. kovo 
5 dieną gerbiamam jubiliatui suėjo 75 metai am- 
žiaus. Tai graži šeimyninė šventė žmogui, kuris be 
pertraukos stengė 57 metus dirbti aktingai mokytojo 
darbą lietuvių tarpe, o dabar yra dar išsaugojęs tiek 
energijos ir gyvenimo džiaugsmo, kad įdomaujasi 
ne tik savo bitynu, kuris labai harmonizuoja su jo 


darbštumu ir ramumu, bet taip pat aktyviai seka ir 
įvairių krypčių lietuviškąją spaudą. Pats būdamas 
įsitikinęs katalikas niekame savo pažiūrų nesistengė 
varu primesti, o ir dabar garbingai išlaiko pusiau- 
svyrą, brangindamas savąsias, gerbia ir svetimąsias. 
Nusipelnusiam tautos darbininkui, kilnios sielos 
žmogui linkime ilgus metus gyventi ir sveikam jaustis. 

Vilniaus lietuvių skautų sukaktuvės. 
Vasario mėn. 23 d. suėjo 4 metai, kai įsikūrė Vil- 
niuj lietuvių skautų draugovė. Tą dieną šv. Mikalo- 
jaus salėje buvo suruoštas atatinkamas paminėji- 
mas. Be skauto A. Buroko paskaitos, kurioj plačiai 
buvo nušviesta skautų darbuotė, buvo dar sveikini- 
mai, vaidinimas, pantomima ir kt. Programa nors 
gana plati, bet tačiau visus patenkino. Reikia pa- 
stebėti, kad tokio gyvo ir linksmo spektaklio vil- 
niečiai jau senai nematė. Tik mūsų aktingi skautai 
tai moka. 

Užgavėnės. Kelias dienas prieš užgavėnes 
Vilniaus lietuvių pramogos ėjo stačiai amerikonišku 
tempu. Kasdien įvyko tai koks vakaras, tai šokių 
vakarėlis. Kovo 1 ir 4 d. moksleivių kuopos „Vy- 
tautas" ir „Atžala suruošė vakarus, kurie visai ge- 
rai nusisekė. Be to kovo mėn. 2 d. Lietuvių kiube 
buvo suruoštos to klubo 70 m. sukaktuvės, gi 3 ir 4 d. 
toj pačioj vietoj įvyko šokių vakarai. Taip triukšmin- 
gai užbaigus „karnavalą", dabar, be abejo, bent pora 
mėnesių viešpataus tyla ir snaudulys. 

„Kaziukas“. Šiemet, kaip ir pernai kermo- 
šius nekaip pavyko. Žmonių neperdaugiausiai buvo 
suvažiavę; oras taip pat nekoks. Reikia „pažymėti, 
kad šiemet buvo kermošiuj ir lietuvių skautų pala- 
pinė pardavinėjusi prijuostes ir kt. Palapinė kėlusi 
didžiulį susidomėjimą. - Reikėtų ją ir kitą met pa- 
statyti. 

"Vienas žingsnis jau padarytas. An- 
ksčiau „Vilniaus Žody" buvo rašyta apie “tai, kad 
lenkų mokytojai, susispietę psichologinėj sekcijoj, 
mano tyrinėti Vilniaus krašto vaiko psichologinį tipą. 
Šio mėn. 6 d. Kuratorijos salėje buvo skaitytas vie- 
nos, prieš metus iš Kališo atvažiavusios mokytojos, 
referatas: „Vilniaus vaikų idealai". Medžiaga buvo 
rinkta tam tikrų anketų pagalba trijose lenkų ir vie- 
noj žydų mokykloje. Prelegentė, pasiremdama su- 
renkta medžiaga, tarp kitko labai drąsiai tvirtina, 
kad Vilniaus miesto ir viso krašto („na kresach”) 
vaikai esą didesni lenkų patriotai, negu Lenkijos 
gilumoje. Čia dar prideda, kad mokytojai gali pa- 
daryt į vaikus labai didelę įtaką. Baigia žodžiais: 
„Mūsų (mokytojų) idealai tebūna vaikų idealais". 
O jeigu prie viso to dar pridėsime, kad į Vilniaus 
kraštą atsiunčiami svetimi mokytojai, tai gausime 
visą mūsų krašto švietimo vaizdą ir vaikų „idealus“. 

Rytų Europos Institutas. Nuo š. m. kovo 
mėn. pradžios pradėjo veikti Vilniuje aukštoji mo- 
kykla, kuri yra žinioj Rytų Europos mokslinių tyri- 
nėjimų instituto. Instituto tikslai yra kartu ir politi- 
niai ir moksliniai. Norima atgaivinti senąsias lenkų 
tradicijas, plečiant savo įtaką srityse tarp Baltijos ir 
Juodosios jūros, o moksliniai taip pat, nes jau vien 
delto, kad mokslas eina vakarais 5—8 val. daugelis 
tarnautojų, negalinčių dienomis mokytis universitete 
čionai, sugėba planingai mokslo darbą dirbti, klausy- 
tojų tad jau yra arti šimto ir dar yra norinčių 
pastoti. 

Ši aukštoji mokykla stato sau tikslą: duoti jau- 
nimui aukštąjį išsilavinimą, remti mokslinius tyrinė- 

jimus ir plėsti mokslą visuomenėj. Paskaitas skaito 
Universiteto profesoriai, o taip pat yra numatyti ke- 
turi lektoratai lietuvių, gudų latvių ir ukrainiečių ir 
pirmieji du jau veikia; lietuvių kalbos lektoriumi pa- 
kviestas Vytauto Didžiojo gimnazijos mokytojas A. 
Valaitis. 

Aimanavimai. Vilniaus „Ryto“ pirmininko 
tonas jo pasikalbėjime su „Vil. Ryt.” labai minori- 
nis, nors kai kam grąsina. Vengdamas susitarimo 
norėjo būti diktatorium, o dabar jau bijo pasilikti 
generolu be kareivių. Gali būti. Sunkoka bus be 
kareivių iš gimnazijos mokytojus šalinti. 

Pirklių streikas. Trečiadienį kovo 12 d. 
visos Vilniaus žydų pirklių krautuvės buvo uždary- 
tos. Pirkliai protestavo prieš didelius mokesčius. 

Lietuvių Klubo narių metinis susirin- 
kimas—įvyksiąs kovo 30 d. Klubo bute 5 val. p.p. 


Laiškas į Redakciją. 


Jo Sveikatai 


Ponui „Vilniaus Žodžio“ Redaktoriui. 


Tamstos vedamame laikraštyje Nr. 3—4, straipsnyje 
„Rinkimų siaubo atbalsiai“ tilpo apie Svenčionių „Rytą“, jos 
valdybą bei pirmininką neteisingų žinių. „Ryto“ valdyba, ne- 
norėdama tylėjimu duoti pagrindo įtarimui, jog sutinka su 
tvirtinimais, prašo vietos šiems atitaisymams. 

1) Netiesa, kad Švenčionių „Ryto“ valdyba pernai me- 
tais turėjo savo tarpe nepageidaujamų asmenų; priešingai, 
valdyba ištisus metus dirbo sutartinai ir solidariai, be jokių 
kovų ir antipatijų. 

2) Netiesa, būk burtų traukimas dviem išstojantiems 
nariams išskirti buvo mano pavartotas, laužant tradicijas, 
mokytojų atstovei pašalinti iš valdybos. Pirma, jokios moky- 
tojų atstovės valdyboje nebuvo: pane'ė V. Cepulytė buvo, 
tiesa, liaudies mokytoja, bet buvo įėjusi į valdybą iš rinkimų 
be jokio ypatngo charakterio, kaip ir visi kiti valdybos na- 
riai; antra, draugija pagal naujus įstatymus valdybą panau- 
jina pirmuoju kartu šiemet, taigi apie tradicijas negali būti 
kalbos; trečia, burtų traukimas buvo pripažintas tinkamiausia 
priemone visos valdybos ir yra panašiuose atsitikimuose 
visur vartojamas. 

3) Netiesa, jog burtų traukimas buvo suklastotas, 
kaip duodama suprasti straipsnyje. Per burtų traukimą da- 
lyvavo visi valdybos nariai, išskyrus p. V. Cepulytę, kuri tada 
sirgo. Kiekvienas narys pats traukė burtą, o likusis buvo pa- 
skaitytas p. V. Cepulytei. 

4) Netiesa, kad p. M—nas (Maldžiūnas) įteikęs balsa- 
vimo korteles visam būriui neužsimokėjusių sodiečių. Bal- 
savo tik nariai, balsavimas ėjo šaukiant balsuotojus iš narių 
sąrašo ir visų dalyvusių narių mokesnis yra šiemet apmo- 
kėtas. 

5) Netiesa, kad statomi į valdybą kandidatai neturėjo 
teisės kandidatūros statyti: visi jie buvo pilnateisiai nariai. 

6) Tiesa, kad p. V. St—as (Viktoras Stakauskas) at- 
nešė prie balsų rinkėjų komisijos kelias (tik ne 6, o 4) bal- 
savlmo korteles, bet p. V. Stakauskas nėra draugijos narys, 
balsuoti nebuvo šaukiamas, jo kortelės skyrėsi nuo „Ryto“ 
duodamų ir visa tai padarė tokių būdu, jog kas tai matė 
ir pažįsta p. V. Stakauską, tas niekad rimtai neįtars, jog per 
jį kas nors būtų norėjęs iškreipti rinkimų rezutaltus. Ne- 
rimtiems dalykams netinka duoti rimto nušvietimo. 

7) „Ryto“ valdybai neteko konstatuoti, įog jos narys 
p. B. Cicėnaitė būtų vedusi kada nors agitaciją prieš liaudies 
mokytojus, o ypač sąryšy su „Ryto“ valdybos rinkimais. 


Švenčionių „Ryto“ Draugijos 


Pirmininkas Kun. K. Čibiras. 


Švenčionys, 1930 m. kovo 1 d. 


Red. prierašas. Nors „Ryto“ pirmininko laiške ir 
kartojama keletą kart „netiesa“, bet Redakcija jokio sąmo- 
ningo netiesos skleidimo straipsnyje „Rinkimų siaubo at- 
balsiai“ "nemato. Nematome sąmoningo] netiesos sklei- 
dimo ir kun. Cibiro laiške. Kaip matyti iš „Įžeistųjų“ straipsnio, 


o to neneigia ir „Ryto“ pirmininkas, artimi valdybai asmenys 
varė agitaciją neįsileisti į valdybą liaudies mokytojų, taigi 
pas juos galėjo kilti abejojimų del teisingo burtų pavartojimo 
ir kitų priemonių. „Ryto“ pirmininkas taip pat neneigia fakto, 
kad balsavimo kortelės buvo dalijamos ir ne nariams, ne- 
narys p. V. St. atsinešęs net keturias tokias korteles ir tai 
antspauduotas, kaip rašo „|žeistieji“. Komisija tų kortelių ne- 
priėmusi, bet to juk netvirtina ir straipsnio autoriai. Iš abiejų 
raštų visai aišku, kad liaudies mokytojams įsižeisti pagrindo 
buvo, v del to kilo ir nesusipratimų. 


Nuvėsusios naujienos. 


Apie Tverečiaus dialektą prof. Otrebskis laikė 
pranešimą Krokuvos Mokslų Akademijoje, kurio tu- 
rinį atspausdino tos Akadamijos organe. Savo ty- 
rime profesorius sakosi rėmęsis studento Dasio iš- 
tarme. 

Krokuvos Mokslų  Akademijoj prof Semkovič 
laikė pranešimą apie Lietuvos Žemėlapį, raštą nu- 
paišytą Florencijoj Palaco Vekio sala della Guar- 
daroba. Žemėlapis freskas darytas 1585 m., rodo 
istoriškąją Lietuvą XV amžiaus. Lenkų profesorių 
stebina, kad greta nesą Lenkijos žemėlapio. Mo- 
kslininkas Fr. Bujak toj pačioj akademijoj laikė 
pranešimą apie Lietuvių ir germanų tautų santykius. 
Arkeologijos tyrimai įrodą, jog gotams iš Baltijos 
pajūrio |I| amž. po Kr. pasitraukus į Juodosios jūros 
pakraštį, jų vietą lig pat VII amž. buvę užėmę ger- 
manai, o tik po to antplūdę prūsai lietuviai. Arkeo- 
logijos radimai Žemaičiuose germanų pėdsakų randa 
lig pat Vikingų gadynės. Latviuose arkeologai randa 
skandinavų kolonijas buvus nuo gelžies gadynės 
pradžios lig istorinių laikų. Bujak suminėjo 1000 
vardų grynai lietuviškų, identiškų su germanų, gotų 
ir skandinavų vardais ir kelis šimtus sudurtinių 
vardų, sudarytų iš tų pačių elementų, kaip ir gei- 
manų vardai. 

Kariškių galvose nieko naujo. Rašydamas apie 
Remarko išgarsėjusią knygą „Vakarų fronte nieko 
naujo" (uždrausta Italijoj, cenzūros išknaisiotą Ame- 
rikoj), „Lietuvos Aidas" pažymi, jog esą „per daug 
smerkimo, o per maža į pačią dalykų esmę įsigili- 
nimo". Girdi ir kun. Tumas esąs pasakęs: „Ak kare, 
kare! Kiek tu teiki nelaimių ir širdies skausmų. Bet 
kiek ir širdžių valai, dezinfekuoji..." Tos valytos de- 
zinfekuotos širdys parodytos Remarko romane karo 
metu, o taikos metu jas matome Varšuvoj ir Kaune, 
Madride ir Belgrade. Mūsiškiai militaristai prieš Re- 
marką greit paleis Reno romaną „Karas", kur per 
400 puslapių giedami himnai „širdžių dezinfekto- 
riams". O ponams kritikams dera primint Šv. Rašto 
žodžius: „Už tūlus žvirblius prakilnesni jūs esate" 
(Luk. 12-7). 

Iš 500 mokinių vienos Prūsų gimnazijos tik 133 
nepriklausė jokiam „vereinui", o kiti visi buvo su- 
siburę į 89 ratelius ir draugijas. Lietuvos mokslei- 
viams gana vienos organizacijos trimis vardais pa- 
vadintos: skautai = šauliai = „jaunieji lietuviai". 

Rytų vaivadijoše, vad., Lietuvos ir Gudų dalyse 
iškirstas 1940—50 m. etatas, vadinas, 20 metų an- 
ksčiau surinko derlių. Bialoviežo giriose iš 32 mil. 
kub. metrų buvusių 1916 m. beliko 18 mil, o 2,2 


mil. ha kertamas, nors nėra plano — rašo Swieto- 
chowski. 
Lietuviai — lenkams. Kaz. Stabrauską, lietuvį 


dailininką, mirusį širdies anevrizmu ir Varšuvoj pa- 
laidotą, lenkų laikraščiai vos tepaminėjo, nors jo 

nuopelnai lenkų menui labai yra žymūs: jis buvo 
kūrėjas Varšuvos meno mokyklos. Lietuvos lai- 
kraščiai nė tiek neparašė, nors Stabrauskas yra 
dalyvavęs pirmose dailės draugijos parodose Vil- 
niuje. Kitas lietuvis Pius Velonskis šią vasarą gavęs 
15.000 aks. Varšuvos miesto dovaną už architektū- 
ros darbus. 


Del „Vilniaus Rytojaus“ asmeniškų 
puolimų. 


Visuomenės aukomis remiamas laikraštis „Vil- 
niaus Rytojus" kovai su kitaip manančiais vartoja 
tokias priemones, kurių paprastai vengia net partijų 
lėšomis leidžiami laikraščiai ir agitacinių lapelių au- 
toriai. To demagoginio laikraščio vedėjai, pristigę 
matyt medžiagos šmeižtams, priėjo jau liepto galą, 
pradėjo dėti savo laikraštin denunciacijas ir raustis 
kito laikraščio bendradarbio asmeniškame gyvenime. 
„Viln. Ryt.“ Nr. 22 (96) raštelyje neva iš Švenčionių, 
kuriam redakcija pritarė, ir vedamajame straipsny, 
su tiesa ir teisybe visai nesiskaitoma. Piktžodžia- 
vimas ir netiesos kartojimas, būk mes bendradarbiau- 
jame su plečkaitininkais, „Vilniaus Žodis“ neva su“ 
tartinai su „Pirmyn“ paskelbęs apie studentų kovą 
su Laikinuoju Komitetu, rodo tik „Vilniaus Rytojaus“ 
vedėjų nesąžiniškumą ir visišką jų susidemoraliza- 
vimą. Kai del raštelio iš Švenčionių, tai nors nieko 
-nuostabaus ir įtartino nebūtų, jeigu po 18 gydyto- 
javimo metų tiek turto ir turėčiau, kiek turi „tikrieji“ 
patriotai, bet p:p. redaktoriai juk gerai žino, kad 
taip nėra, uždarbiauja juk ir žmona gydytoja, 22 
hektarų ūkis, kurį turime, nėra vien tik mano, auto- 
mobilis gi visai ne mano, turtų per tiek metų įsigyti 
negalėjau, nes gana daug laiko ir lėšų eikvojau vi- 
suomenės reikalams. 

Tokių pat priemonių mes vis tik nevartosime, 
„Vilniaus Rytojaus“ šefų pavardžių neskelbsime, „ti- 
krujų“ patriotų ir atstovų uždarbių, turtų ir automo- 
bilių  neaprašinėsime, nes nors tie ponai ir dedasi 
dideliais katalikais, bet daugelis jau mato ir su- 
pranta, kad jie elgiasi visai nekrikščioniškai, o tik 
demagogiškai. Kuo daugiau žmonių tai supras, tuo 
mažiau į jų puolimus bekreipsime dėmesio. 


D-ras D. Alseika. 


ĮVAIRIOS ŽINIOS. 


Šokiai—sunkus darbas. Mes paprastai lai- 
kome šokius malonia ir lengva pramoga. Ne vienas 
juk januolis, dienos metu skundęsis liga, sirgęs, va- 
kare, pasirodo, galįs šokti per visą naktį. O tuo tar- 
pu, mokslininkų tyrinėjimais, šokiai yra labai sunkus 
darbas, sunkesnis už pačius sunkiuosius rankų dar- 
bus. Taip pv. šokant valsą, išaikvojama tiek energi- 
jos, kad ją pavertus šiluma būtų galima užvirinti 4 


litrus vandens. Moderniškas šokis čarlestonas reika- 
lauja tiek jėgų, kad jį šokąs žmogus drąsiai pajėg- 
tu per dieną kirsti medžius. 

Per naktį šokęs žmogus padaro ligi 50 klm. 
kelio. O ar tokį kelią gali suvaikščioti ligonis? To- 
del kas šoka, tas tik įrodo, kad jis yra sveikas ir 
neprivalo skųstis neturįs jėgų kasdieniniam darbui. 

Kiek suvalgo New-Yorkas. Nevjorkiečiai 
per dieną suvartoja apie 3.500.000 tonų maisto. Ap- 
skaičiuota, kad kasdienąs uvalgoma 7.000.000 kiauši- 
nių. Per dieną išgeriama 875.000,000 galionų van- 
dens, vienam žmogui tenka 145 galionai, 

Mokslininkai. Afrikon išvyko dramblių -gy- 
venimo tirti prancūzas, vokietis, anglas ir lenkas. 

Prancūzas Afrikoj išbuvo tris savaites ir grįžęs 
parašė žurnalui straipsnį: „Drambliai ir meilė“. 

Vokietis išbuvo tris mėnesius ir grįžęs parašė 
ilgą traktatą: „Drambliai fiziologiniu, ekonominiu, po~- 
litiniu ir socialiniu atžvilgiu“. 

Anglas išleido visą tomą apie dramblio kaulo 
prekybą. 

O lenkas, išgyvenęs Afrykoj kelis mėnesius, 
išleido knygutę: „Drambliai ir lenkų klausimas“. 

Tai bent žmona! Čikagos gyventojas V. Ger- 
hart, vedęs nebejauną, bet turtingą žmoną, po ke- 
lių mėnesių šeimyninio gyvenimo padavė teismui 
skundą, reikalaudamas perskirti jį su žmona. 

Skunde p. Gerhart išvardino priežastis, del kurių 
nori skirtis, būtent: 1. Jo žmona be paliovos krem- 
tanti tabaką; 2. Nuolat vaikščioja su užtaisytu re- 
volveriu; 3. Soko nuo tilto į upę; 4 Išvažiavo į Tek- 
saso valstybę pas kovbojus ir grįžusi žada jį pri- 
mušti. 


NUO REDAKCIJOS. 


Kadangi ats. redaktoriui dėliai svarbių prie- 
žasčių tenka gal ir ilgesniam laikui išvažiuoti iš Vil- 
niaus, išleidėme šį numerį padidintą, kitasnumeris, 
taip pat padidintas, išeis ne vėliau balandžio 15 
dienos. 


ATSIŲSTA REDAKCIJAI. 


„Pedagogijos istorija“ Esmaičio. Vadovėlis mok. 
seminarijoms, mokytojams ir tėvams. „Spaudos 
Fondo“ leid. Kaunas, 1930. Pusl. 224. Kaina 5 lt. 

Knyga naudinga ne tik mokytojams, bet ir šiaip 
inteligentams. 

„Laiškai būsimajai sužadėtinei ir svetimai žmo- 
nai". Su Jeskės-Choinskio prakalba. Parašė Mobortas 
ir Junoša. Išvertė ir išleido Sofija ir Stasys Dabušiai. 
Kaunas, 1930 m. 152 pusl., kaina 2.50 It. 

Tai žinomo mūsų kalbininko vertimas. 


Redakcijos atsakymai. 


P. Bedarbiui—Malonėk Tamsta parašyti savo antra- 
šą, tuomet korespondenciją galėsim įdėti. 

P. Parapijiečiui. Begalo Įdomi korespondencija, 
galėtumėm ją patalpyti, bet tik duokit savo antrašą. Rašinė- 
kit daugiau. 

P. Daumantui. Sunaudosim. Rašinėkit. $ 

P. Vladui Ulanauskui. Vieton „Vilniaus Sviesos“ 
stinėsime „Vilniaus Žodį“. 

P. T. B. Nesunaudosim. 

P. K. Sunaudosim. Ačiū. Rašingkit ir daugiau. 

P. A. Z. Laikraštį siųsime. 


Leidėjas ir ats. redaktorius Jonas Murinas. 


„ZORZOS“ spaustuvė, Vilniuje. 


